open-index/open-wikipedia-markdown huggingface dataset:
পল্লী উন্নয়ন ও সমবায় বিভাগ

**পল্লী উন্নয়ন ও সমবায় বিভাগ** পল্লী উন্নয়ন এবং কৃষি সমবায় সংগঠনগুলির নিয়ন্ত্রণের জন্য দায়িত্বপ্রাপ্ত বাংলাদেশ সরকারের একটি বিভাগ। মোহাং শওকত রশীদ চৌধুরী পল্লী উন্নয়ন ও সমবায় বিভাগের দায়িত্বে থাকা সচিব।

## ইতিহাস
পল্লী উন্নয়ন ও সমবায় বিভাগ ২০০৯ সালে পল্লী কর্মসংস্থান ও উন্নয়ন বৃদ্ধির জন্য একটি বাড়ি একটি খামার প্রকল্প শুরু করেছে। ৫৭৮ হাজার খামার এবং ২.৯ মিলিয়ন মানুষের লক্ষ্যমাত্রার রেখে প্রকল্পটির বাজেট ছিল ১১৯৭ কোটি টাকা।

২০১৪ সালে, জাতীয় অর্থনৈতিক পরিষদের নির্বাহী কমিটি পল্লী জনপদ নামক ঘনীভূত গ্রামীণ আবাসন জনপদ উন্নয়নের অনুমোদন দিয়েছে। এই প্রকল্পের জন্য সরকার ৮.২৯ বিলিয়ন টাকা বরাদ্দ করেছে। প্রকল্পটি পল্লী উন্নয়ন ও সমবায় বিভাগ দ্বারা তদারকি করা হবে এবং পানি ও সেচ ব্যবস্থাপনা এবং পল্লী উন্নয়ন একাডেমী কেন্দ্র দ্বারা বাস্তবায়িত হবে।

২০১৯ সালের ২৭ জুন প্রতিমন্ত্রী স্বপন ভট্টাচার্য্য সংসদে ঘোষণা করেন যে পল্লী উন্নয়ন ও সমবায় বিভাগ অ-প্রধান খাদ্যশস্য উৎপাদনকারী গ্রামীণ কৃষকদের ৪ শতাংশ সুদে কম খরচে ঋণ প্রদান করবে।

## অধীনস্থ দপ্তর/বিভাগসমূহ
### সংস্থা
# সমবায় অধিদপ্তর
# বাংলাদেশ পল্লী উন্নয়ন বোর্ড (বিআরডিবি) 
# পল্লী দারিদ্র্য বিমোচন ফাউন্ডেশন (পিডিবিএফ) 
# ক্ষুদ্র কৃষক উন্নয়ন ফাউন্ডেশন (এসএফডিএফ)​ 
# বাংলাদেশ সমবায় ব্যাংক লিমিটেড
# বাংলাদেশ দুগ্ধ উৎপাদনকারী সমবায় ইউনিয়ন লিমিটেড (মিল্কভিটা) 
# বাংলাদেশ জাতীয় পল্লী উন্নয়ন সমবায় ফেডারেশন (বিএনসিএফআরডি)

### প্রশিক্ষণ সংস্থা
# বাংলাদেশ পল্লী উন্নয়ন একাডেমী
# পল্লী উন্নয়ন একাডেমী
# পল্লী উন্নয়ন একাডেমি, গোপালগঞ্জ

## তথ্যসূত্র

বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রণালয়
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর
হেয়র্হি সুদাকভ

**হেয়র্হি সুদাকভ** (, ; জন্ম: ১ সেপ্টেম্বর ২০০২) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব শাখতার দোনেৎস্ক এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০১৮ সালে, সুদাকভ ইউক্রেন অনূর্ধ্ব-১৭ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২১ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

## প্রারম্ভিক জীবন
হেয়র্হি সুদাকভ ২০০২ সালের ১লা সেপ্টেম্বর তারিখে ইউক্রেনের ব্রিয়াঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:ইউক্রেনীয় ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ফুটবল ক্লাব মেটালিস্ট খারকিভের খেলোয়াড়
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
অ্যানাকোন্ডা (দ্ব্যর্থতা নিরসন)

অ্যানাকোন্ডা হল গ্রীষ্মমণ্ডলীয় দক্ষিণ আমেরিকাতে পাওয়া একটি বৃহত, বিষধর নয় এমন সাপ।

অ্যানাকোন্ডা আরো যেসব পাতায় উল্লেখ পারে:

## চলচ্চিত্র

* অ্যানাকোন্ডাস: ট্রেইল অফ ব্লাড

## সফটওয়্যার

* অ্যানাকোন্ডা (ইনস্টলার)

__DISAMBIG__

বিষয়শ্রেণী:দ্ব্যর্থতা নিরসন পাতা
শ্যারন টেট

**শ্যারন মেরি টেট পোলানস্কি** (২৪ জানুয়ারী ১৯৪৩ - ৯ আগস্ট ১৯৬৯) একজন মার্কিন অভিনেত্রী এবং মডেল ছিলেন। ১৯৬০-এর দশকে, তিনি চলচ্চিত্রে আসার আগে টেলিভিশনে অভিনয় এবং নিয়মিত ফ্যাশন ম্যাগাজিনের মডেল এবং কভার গার্ল হিসাবে কাজ করেছিলেন। তার কৌতুক এবং নাটকীয় অভিনয়ের জন্য ইতিবাচক পর্যালোচনা পেয়েছিলেন। টেট হলিউডের অন্যতম প্রতিশ্রুতিশীল অভিনেত্রী হিসেবে পরিচিতি লাভ করেছিলেন।

টেট ১৯৬১ সালে *[[বড়ব্বাস (1961 চলচ্চিত্র)|বারাব্বাস]] চলচ্চিত্রে* এন্থনি কুইন এর সাথে অতিরিক্ত অভিনেত্রী হিসেবে অভিনয় করেছিলেন। এরপরে তাকে দেখা যায়  হরর চলচ্চিত্র *আই অফ দ্য ডেভিলে* (১৯৬৬)। তার সবচেয়ে স্মরণীয় অভিনয় ১৯৬৭ সালের কাল্ট ক্লাসিক চলচ্চিত্র *ভ্যালি অফ দ্য ডলসে* জেনিফার নর্থ হিসাবে ছিল, যা তাকে গোল্ডেন গ্লোব পুরস্কারের জন্য মনোনীত করে। সে বছর, তিনি তার ভবিষ্যত স্বামী রোমান পোলানস্কি পরিচালিত *দ্য ফিয়ারলেস ভ্যাম্পায়ার কিলারস*  ছবিতেও অভিনয় করেছিলেন। টেটের সর্বশেষ চলচ্চিত্র, *১২ + ১,* ১৯৬৯ সালে তার মৃত্যুর পর প্রকাশিত হয়েছিল।

## টীকা

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:মার্কিন রোমান ক্যাথলিক
বিষয়শ্রেণী:ক্যালিফোর্নিয়ার নারী মডেল
বিষয়শ্রেণী:ডালাসের অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:মার্কিন খুনের শিকার
বিষয়শ্রেণী:খুনের শিকার নারী
বিষয়শ্রেণী:টেক্সাসের নারী মডেল
বিষয়শ্রেণী:১৯৬৯-এ খুন হওয়া ব্যক্তি
বর্ষা প্রিয়দর্শিনী

**বর্ষা প্রিয়দর্শিনী** (জন্ম: ৭ আগস্ট ১৯৮৪)  একজন ভারতীয় চলচ্চিত্র অভিনেত্রী। তিনি মূলত ওড়িয়া এবং বাংলা সিনেমাতে কাজ করেন ।তিনি তার প্রতিষ্ঠান সম্মানিতার মাধ্যমে সামাজিক কাজও করেন ।যা নিঃস্ব শিশুদের শিক্ষা প্রদান এবং নারী ক্ষমতায়নের  কাজ করে।

## প্রথম জীবন
তার মা সুপরিচিত অভিনেত্রী দীপা সাহু। বর্ষা তার মাকে ছবিতে দেখে প্রভাবিত হয়েছিলেন। তারা তিন বোন। তাদের মধ্যে বর্ষা কনিষ্ঠ।  তার মা ব্রাহ্মণ এবং পিতা খন্দায়ত।

## পেশা
বর্ষা মা ও গোলামগিরির মতো ছবিতে শিশু শিল্পীর চরিত্রে শিশু শিল্পীর চরিত্রে অভিনয় করেছিলেন। পরে তিনি ইটিভিতে  ওড়িয়া সিরিয়াল পানাতকানীতে অভিনয় করেছিলেন। এটি তার প্রথম টেলিভিশন সিরিজ ছিল।তিনি ছোট থেকে একজন অভিনেত্রী হতে চেয়েছিলেন । তিনি ফ্যাশন মডেল হিসাবে তার কেরিয়ার শুরু করেছিলেন। তিনি শীঘ্রই সিনেমার অফার পেতে শুরু করেছিলেন । অবশেষে ২০০১ সালে বাংলা ছবি বাজির মাধ্যমে তিনি সিনেমায় নায়িকা হিসেবে অভিনয়ের সূচনা করেছিলেন । ছবিটি সেভাবে নজর কাড়তে পারে নি এবং তিনিও মানুষের মনে দাগ কাটতে পারেন নি। এরপরে তিনি ২০০৩ সালে সাবাতা মা নামে চলচ্চিত্রের মাধ্যমে ওড়িয়া চলচ্চিত্রে পা রাখেন। তিনি যদিও এর মধ্যে  সফল মডেলিং কেরিয়ার উপভোগ করেছিলেন । ৭ বছর পর তিনি ২০০৮ সালে স্বপন সাহার  ছবি জোর এর মাধ্যমে আবারও  বাংলা সিনেমায় হাজির হন। এই ছবিটি খুব হিট হয় এবং  তার অভিনয় ও বেশ প্রশংসিত হয়েছিল। এরপরে তাকে আর ফিরে তাকাতে হয়নি।

পরের দু'বছরে তিনি গোলমাল, লাভ স্টোরি, এবং  হাসি খুশি ক্লাবের মতো আরও প্রায় ৫ টি বাংলা চলচ্চিত্র করেছিলেন। ২০১০ সাল থেকে তিনি কেবল ওড়িয়া ছবিতে মনোনিবেশ করেছেন । তিনি সাম্প্রতিক সময়ের অন্যতম সেরা উড়ে অভিনেত্রী। তিনি এ পর্যন্ত ৩০ টি ওড়িয়া ছবিতে কাজ করেছেন ।তিনি  চলচ্চিত্র জগতের অনেক খ্যাতনামাদের সাথে কাজ করেছেন। তার  চলচ্চিত্র নিমকি একটি রাজনৈতিক সিনেমা ছিল। যা অনেক বিতর্ক সৃষ্টি করেছিল। তিনি এই ছবিতে নিবেদিতা নায়েকের চরিত্রে অভিনয় করেছিলেন ।যা নির্বাচনের বছর ২০১৯ সালে  মুক্তি পেয়েছিল।অনেকের মতে এর মাধ্যমে নবীন পট্টনায়ক এর বিজু জনতা দলের প্রতি মানুষের ভোট টানতে এই সিনেমা বানানো হয়েছিল।

## ব্যক্তিগত জীবন
২০১৪ সালে তিনি ওড়িয়া অভিনেতা অনুভব মোহান্তিকে বিয়ে করেন।

## চলচ্চিত্র তালিকা

## পুরস্কার

*সেরা অভিনেত্রী আমা ভিটরে কিচি আচি এর জন্য
*২০১৩ সালে "কিছু কিছু" এর জন্য তারং সিনেমা পুরস্কার
*২০১৪ সালে "প্রেমা সবুঠু বালবান" এর জন্য রাষ্ট্রীয় পুরস্কার
*সেরা অভিনেত্রী রাজ্য পুরস্কার
*২ টি তারং সিনেমা পুরস্কার
*২ টি ইটিভি সেরা অভিনেত্রী পুরস্কার
*লালচাঁদ সুপারস্টার পুরস্কার (সমালোচকদের পছন্দ)
*নক্ষত্র সেরা অভিনেত্রী পুরস্কার
*৩ বার সিনেমা জগতের সেরা অভিনেত্রী পুরস্কার
*৩ বার চলচ্চিত্র জগত সেরা অভিনেত্রী
*ছাতি টেল ডিং ডংয়ের জন্য ওড়িশা ফিল্মফেয়ার অ্যাওয়ার্ড (সেরা অভিনেত্রী)

## তথ্যসূত্র

## বহিঃসংযোগ

* 
*
* 
* 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ওড়িয়া চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভুবনেশ্বরের অভিনেত্রী
বিষয়শ্রেণী:ওড়িশার চলচ্চিত্র
গৌণ যৌন বৈশিষ্ট্য

[ডান|থাম্ব|240x240পিক্সেল| একটি [ময়ূর তার দীর্ঘ, রঙিন লেজ প্রদর্শন করে যা গৌণ যৌন বৈশিষ্ট্যের উদাহরণ।]]

**গৌণ যৌন বৈশিষ্ট্যগুলি** এমন বৈশিষ্ট্য যা মানুষের বয়ঃসন্ধিকালে এবং অন্যান্য প্রাণীতে যৌন পরিপক্কতার সময় উপস্থিত হয়।   এই যৌন বৈশিষ্ট্যগুলি প্রচ্ছন্ন যৌন বৈশিষ্ট্য যা একটি প্রজাতির যৌনতাকে পৃথক করে।  তবে এগুলো যৌনাঙ্গের (প্রাথমিক যৌন বৈশিষ্ট্যগুলি) থেকে ভিন্ন, প্রজননের সরাসরি অংশ নয়।  গৌণ যৌন বৈশিষ্ট্যগুলি এমন বৈশিষ্ট্যগুলির জন্য যৌন নির্বাচনের পণ্য হিসাবে বিশ্বাস করা হয়, যা যোগ্যতা প্রদর্শন করে, একটি জীবকে বিচারের ক্ষেত্রে এবং আক্রমণাত্মক মিথস্ক্রিয়ায় তার প্রতিদ্বন্দ্বীদের চেয়ে এগিয়ে রাখে। 

গৌণ যৌন বৈশিষ্ট্যগুলির মধ্যে রয়েছে, উদাহরণস্বরূপ, পুরুষ সিংহগুলির কেশর, পুরুষ ম্যান্ড্রিলের মুখের উজ্জ্বল ও রঙিন রঙ এবং অনেকগুলি ছাগল এবং মৃগীর শিং। এই বৈশিষ্ট্যগুলি একটি লিঙ্গের গৌণ বৈশিষ্ট্য এবং অন্য লিঙ্গের মধ্যে সেই বৈশিষ্ট্যের জন্য আকাঙ্ক্ষা দ্বারা উৎপাদিত ফিশেরিয়ান রানয়েওয়ে হিসাবে পরিচিত একটি ইতিবাচক প্রতিক্রিয়া লুপ দ্বারা উৎপাদিত বলে বিশ্বাস করা হয়। পুরুষ পাখি এবং অনেক প্রজাতির মাছের উজ্জ্বল রঙ বা অন্যান্য বাহ্যিক অলঙ্কার প্রকাশ পায়। লিঙ্গভেদে আকারের পার্থক্যগুলিও গৌণ যৌন বৈশিষ্ট্য হিসাবে বিবেচিত।

মানুষের মধ্যে দৃশ্যমান গৌণ যৌন বৈশিষ্ট্যগুলির মধ্যে রয়েছে যৌন কেশ, মহিলাদের বর্ধিত স্তন ও প্রশস্ত নিতম্ব এবং পুরুষদে দাড়ি ও কণ্ঠমণি। 

## বিবর্তনীয় শিকড়

## তথ্যসূত্র

বিষয়শ্রেণী:গৌণ যৌন বৈশিষ্ট্য
বিষয়শ্রেণী:যৌন নির্বাচন
অক্টোবর ১৯৭১

**অক্টোবর ১৯৭১**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১১ অক্টোবর ১৯৭১ ([[সোমবার]])
* ব্রিটিশ সঙ্গীতশিল্পী জন লেনন তার সঙ্গীত জীবনের সেরা বিক্রিত একক সঙ্গীত রেকর্ড ইম্যাজিন শিরোনামের গানটি প্রথমবারের মতো প্রকাশ করেন।

## জন্ম
### ১৫ অক্টোবর ১৯৭১ ([[শুক্রবার]])
* পাকিস্তানি রাজনীতিবিদ ও পাঞ্জাব প্রাদেশিক পরিষদের সদস্য ইফফাত মিরাজ আওয়ানের জন্ম।
* ইংলিশ আন্তর্জাতিক ফুটবলার অ্যান্ডি কোল জন্ম গ্রহণ করেন।

### ২৬ অক্টোবর ১৯৭১ ([[মঙ্গলবার]])
* ইংলিশ আন্তর্জাতিক ক্রিকেটার রনি ইরানী জন্ম গ্রহণ করেন।

## তথ্যসূত্র

বিষয়শ্রেণী:অক্টোবর
বিষয়শ্রেণী:১৯৭১
ডি. এ. এম. আর. সামারাসেকারা

**ডি. এ. মোহন আর. সামারাসেকারা** শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কার ১৩তম কমান্ডার হিসেবে দায়িত্ব পালন করেন।

সামারাসেকারা ১৯৭১ সালে নৌবাহিনীতে যোগ দেন এবং ব্রিটেনের রয়্যাল নেভাল কলেজ হতে ১৯৭৩ সালে অ্যাক্টিং সাব লেফটেন্যান্ট হিসেবে শ্রীলঙ্কা নৌবাহিনীর এক্সিকিউটিভ শাখায় রিজার্ভ অফিসার হিসেবে কমিশন লাভ করেন। তিনি পিএসসি এবং এনডিসি ভারত থেকে সম্পন্ন করেছিলেন।

ভাইস অ্যাডমিরাল ক্ল্যান্সি ফার্নান্দো যিনি ১২তম নৌ কমান্ডার ছিলেন তিনি ১৯৯২ সালে নিহত হলে সঙ্গে সঙ্গেই রিয়ার অ্যাডমিরাল সামারাসেকেরা চীফ অব স্টাফ থেকে ভারপ্রাপ্ত নৌ কমান্ডার হিসেবে নিযুক্ত হন। নৌ কমান্ডার হবার পর সামারেসেকারা ভাইস অ্যাডমিরাল পদে উন্নীত হন এবং এলটিটিইর বিরুদ্ধে নৌ সামরিক অভিযানের পরিকল্পনা করেন। এলটিটিই শ্রীলঙ্কার যুদ্ধজাহাজ এসএলএনএস সূর্য এবং এসএলএনএস রণসুরে হামলা চালায়। ১৯৯৭ সালে নৌবাহিনী থেকে অবসর গ্রহণের দিন সামারাসেকারা পূর্ণ অ্যাডমিরাল পদবীতে উন্নীত হন এবং পরে তাকে কলম্বো সমুদ্র বন্দর কর্তৃপক্ষের সভাপতি নিযুক্ত করা হয়।
## তথ্যসূত্র

বিষয়শ্রেণী:শ্রীলঙ্কান অ্যাডমিরাল
বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নৌবাহিনী কমান্ডার (শ্রীলঙ্কা)
ফেডোরা লিগ্যাসি

**ফেডোরা লিগ্যাসি** হল একটি কমিউনিটি সমর্থিত উন্মুক্ত উৎসের সফটওয়্যার প্রকল্প ফেডোরা কোর ডিস্ট্রিবিউশনের জন্য "রক্ষণাবেক্ষণ মোড" এর জীবনচক্র প্রসারণ করার জন্য কাজ করে। ফেডোরা লিগ্যাসি ফেডোরা প্রোজেক্টের একটি আনুষ্ঠানিক প্রকল্প। রেড হ্যাট এর জন্য কিছু পরিষেবা দান করে।

ফেডোরা লিগ্যাসির দুইজন সফটওয়্যার রক্ষণাবেক্ষণকারী জেসি কেটিং এবং ডেভিড আইজেনস্টাইন ৩১ ডিসেম্বর ২০০৬ সালে প্রকল্পটি বন্ধ করার ঘোষণা দিয়েছিলেন। ফেডোরা লিগ্যাসি পরে প্রকল্পটি বন্ধ করার কারণ হিসাবে এই লিখিত কারণগুলি উদ্ধৃত করেছে: প্যাচগুলি অবদানে ঘাটতি, পরীক্ষণে ঘাটতি এবং স্থাপনের জন্য পর্যাপ্ত লোকবলের অভাব; পর্যাপ্ত তহবিলের অভাব; প্রকল্পে আগ্রহী না হওয়া এবং ফেডোরা কোরের সফটওয়্যার প্রকাশের জীবনচক্র বাড়ানোর বিষয়ে নতুনভাবে আলোচনায় বসা।

বন্ধের ঠিক আগে, ফেডোরা লিগ্যাসি রেড হ্যাট লিনাক্স সংস্করণ ৭.৩ এবং ৯ এবং ফেডোরা কোর ৩ এবং ৪ এর জন্য আপডেট সরবরাহ করছিল। যখন রেড হ্যাট ফেডোরা কোর ৬ এর পরীক্ষামূলক মুক্তি ২ প্রকাশ করেছিল তখন ফেডোরা কোর ১ এবং ২ এর সমর্থন বন্ধ ঘোষণা করে দিয়েছিল। ২০০৬ সালের আগে, ফেডোরা লিগ্যাসি বছরের শেষ দিকে রেড হ্যাট ৭.৩ এবং ৯ এর জন্য হালনাগাদ সরবরাহ করার এবং তারপরে ফেডোরা কোর ৩ এবং কোর ৪ ফোকাস দেওয়ার বিষয়ে তাদের উদ্দেশ্য ঘোষণা করেছিল।

## আরো দেখুন

* দীর্ঘমেয়াদী সমর্থন

## তথ্যসূত্র

বিষয়শ্রেণী:ফেডোরা প্রকল্প
লাভ স্টোরি (২০০৮-এর চলচ্চিত্র)

***লাভ স্টোরি*** ২০০৮ সালের একটি বাংলা চলচ্চিত্র। এটি রাজ মুখোপাধ্যায় পরিচালিত। এতে অংশুমান পরাশর এবং বর্ষা প্রিয়দর্শিনী অভিনয় করেছেন । 

## পটভূমি
গল্পটি সাহেব এবং নন্দিনীকে নিয়ে। যারা একই দিনে একই নার্সিংহোমে জন্মগ্রহণ করেছিল। তবে পরিস্থিতি সাহেবকে  এক অস্পৃশ্য ডোমের বাড়িতে নিয়ে যায় যে শ্মশানে কাজ করে । অন্যদিকে নন্দিনীকে ধনী বাড়িতে বড় করে তোলা হয়।  একদিন সাহেব কিছু পেইন্টিংয়ের কাজে নন্দিনীর বাড়িতে আসে। দুজন প্রেমে পড়ে । স্বাভাবিকভাবেই নন্দিনীর বাবা এতে একেবারেই খুশি হন না।

## তথ্যসূত্র
 

## বহিঃসংযোগ

* বাংলা লাভস্টোরি.ইন তে লাভ স্টোরি

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৮-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
অস্ট্রেলিয়ান সেক্স পার্টি

[থাম্ব|দলনেত্রী [ফিওনা প্যাটেন]]

**অস্ট্রেলিয়ান সেক্স পার্টি** ছিল অস্ট্রেলীয় রাজনীতিতে ধর্মের ক্রমবর্ধমান প্রভাব নিয়ে উদ্বেগের প্রতিক্রিয়া হিসাবে ২০০৯ সালে প্রতিষ্ঠিত একটি অস্ট্রেলীয় রাজনৈতিক দল।   দলটি একটি প্রাপ্তবয়স্ক-শিল্প লবি গ্রুপ, ইরোস অ্যাসোসিয়েশন থেকেই জন্মগ্রহণ করেছিল। এর নেতা ফিয়োনা প্যাটেন আগে সমিতির প্রধান নির্বাহী ছিলেন। 

প্যাটেন দলটিকে একটি "নাগরিক মুক্তির বিকল্প" হিসাবে বর্ণনা করেছিলেন।  প্যাটেন সেন্সর ব্যবস্থাপনা, সাম্যতা এবং বৈষম্যের মতো ইস্যুতে একজন প্রবীণ প্রচারক।   ২০১৪ সালের রাজ্য নির্বাচনে প্যাটেন ভিক্টোরিয়ান আইন পরিষদে নির্বাচিত হয়েছিলেন।

অস্ট্রেলীয় নির্বাচনী কমিশন (এইসি) এর পক্ষ থেকে ৫ মে ২০১৫ তারিখে দলটির নিবন্ধন বাতিল হয়েছিল, এটা নিরীক্ষণের পর যে, এটি ৫০০ সদস্যের বিধিবদ্ধ প্রয়োজনীয়তা পূরণ করতে পারছে না, তবে জুলাইয়ে পুনরায় নিবন্ধিত হয়েছিল।  

সেক্স পার্টি ভিক্টোরিয়া রাজ্য পর্যায়ে নিবন্ধিত ছিল, যেখানে এর সংসদীয় প্রতিনিধিত্ব ছিল, পাশাপাশি অস্ট্রেলীয় রাজধানী অঞ্চল এবং উত্তর অঞ্চলগুলিতেও। ২০১৭ সালে, দলটি অস্ট্রেলিয়ান সাইক্লিস্ট পার্টির সাথে একীভূত হয়ে রিজন পার্টি গঠন করে।  

## সংসদীয় পদক্ষেপ

## তথ্যসূত্র

## বহিঃসংযোগ
* অস্ট্রেলিয়ান সেক্স পার্টির অফিসিয়াল ওয়েবসাইট
* ফেসবুক পাতা
* টুইটার
* "সেক্স পার্টি বনাম পারিবারিক প্রথম বিতর্ক", *সানরাইজ*, ২ আগস্ট ২০১০

বিষয়শ্রেণী:২০০৯-এ অস্ট্রেলিয়ায় প্রতিষ্ঠিত
বিষয়শ্রেণী:২০০৯-এ প্রতিষ্ঠিত রাজনৈতিক দল
বিষয়শ্রেণী:অস্ট্রেলিয়ায় নাগরিক অধিকার ও স্বাধীনতা
বিষয়শ্রেণী:অস্ট্রেলিয়ার বিলুপ্ত রাজনৈতিক দল
বিষয়শ্রেণী:যৌনতা ও আইন
বিষয়শ্রেণী:যৌন ইতিবাচকতা
ফেডোরা মিডিয়া রাইটার

**ফেডোরা মিডিয়া রাইটার** (পূর্বে **ফেডোরা লাইভ ইউএসবি ক্রিয়েটর**) একটি মুক্ত ও উন্মুক্ত উৎসের সফটওয়্যার যা অপারেটিং সিস্টেমের লাইভ ইউএসবি তৈরির জন্য তৈরি করা হয়েছে।

## বৈশিষ্ট্যসমূহ

* ক্রস প্ল্যাটফর্ম (লিনাক্স, ম্যাক ওএস এবং উইন্ডোজের জন্য উপলব্ধ)।
* ধ্বংসাত্মক নয় এমন ইনস্টলার (ডিভাইসটি ফরম্যাট করে না)।
* SoaS সহ বিভিন্ন ফেডোরা রিলিজ সমর্থন করে।
* সমস্ত অপসারণযোগ্য ডিভাইস স্বয়ংক্রিয়ভাবে সনাক্ত করে।
* সিস্টেমে তৈরি সমস্ত নথি এবং পরিবর্তনগুলি সংরক্ষণ করার জন্য স্থির স্টোরেজ তৈরি।
* ডাউনলোডের সময় যাতে কোনও দুর্নীতি না ঘটে তা নিশ্চিত করার জন্য পরিচিত প্রকাশের এসএইচএ-১ যাচাইকরণ করে।
* এটি শুধুমাত্র ফেডোরা সংস্করণের মধ্যে সীমাবদ্ধ নয়, অন্যান্য ইমেজও সমর্থন করে।

## তথ্যসূত্র


## বহিঃসংযোগ

* প্রাতিষ্ঠানিক ওয়েবসাইট
* ফেডোরা ওয়েবসাইট
* কীভাবে একটি লাইভ ইউএসবি তৈরি ও ব্যবহার করবেন

বিষয়শ্রেণী:ফেডোরা প্রকল্প
বিষয়শ্রেণী:লাইভ ইউএসবি
বিষয়শ্রেণী:ক্রস প্ল্যাটফর্ম সফটওয়্যার
বিষয়শ্রেণী:লিনাক্স ইনস্টলেশন সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
আরপিএম ফিউশন

থাম্ব|আরপিএম ফিউশন ওয়েব ২০২০
আরপিএম ফিউশন একটি সফটওয়্যার রিপজিটরি, যা লিনাক্স কার্নেল ভিত্তিক কম্পিউটার অপারেটিং সিস্টেমের বিশেষভাবে ফেডোরা ডিস্ট্রিবিউশনের জন্য অ্যাড-অন প্যাকেজ সরবরাহ করে। এটি পুরাতন রিপজিটরি লিভনা, ড্রিবল এবং ফ্রেশআরপিএমএস -এর একত্রীকরণ হিসাবে শুরু করেছিল। তারা শুধু ঐসকল সফটওয়্যার বিতরণ করেছে যা ফেডোরার মুক্ত সফটওয়্যারের সম্পর্কিত সংজ্ঞা পূরণ করে না অথবা সেই সফটওয়্যারটির বিতরণ মার্কিন আইন লঙ্ঘন করতে পারে।

## ইতিহাস
২০০৭ সালের ৮ই নভেম্বর ঘোষণা করা হয়েছিল যে আরপিএম ফিউশন নামে অ্যাড-অন সফটওয়্যারটি একীভূত রিপজিটরি তৈরি করার জন্য লিভনাকে ড্রিবল এবং ফ্রেশারপিএমের সাথে একত্রীকরণ করা হবে। মূলত, ফেডোরা ৯ ছিল প্রথম প্রকাশ যেখানে আরপিএম ফিউশনটি অ্যাড-অন হিসাবে সরবরাহ করে। তবে, প্রাথমিকভাবে, আরপিএম ফিউশন সময় মতো প্রস্তুত ছিল না এবং লিভনা (এবং অন্যান্য রিপজিটরিগুলি) ফেডোরা ৯ -র জন্য প্যাকেজ সরবরাহ করতে থাকে। এরপরে ৩ নভেম্বর ২০০৮ সালে তিনটি সফটওয়্যার রিপজিটরিগুলি আরপিএম ফিউশনে একীভূত হয়েছিল।

## পূর্ব রিপজিটরি

### লিভনা
"লিভনা" শব্দটি হল "আনভিল (ইংরেজিঃ Anvil)" এর বিপরীতদিক থেকে লেখনীর প্রতিরূপ, এটি যা দামিয়েন নাদে পরিচালনা করতো, যিনি কিনা একজন ফরাসি প্রোগ্রামার। লিভানা (যা এখন অবনমিত) আরপিএম ফিউশনের পক্ষে অবনতি পেয়েছে, কিন্তু কপিরাইট সম্পর্কিত ফাইলের সংস্পর্শের কারণে লিবিডিভিডিসিএস(ইংরেজিঃ libdvdcss) লিবনা রিপজিটরিতে রয়ে গেছে।

### ড্রিবল
ড্রিবলে থাকা সফটওয়্যার ফেডোরা বা লিভনাতে পাওয়া যায়নি কারণ তারা তাদের কঠোর প্রয়োজনীয়তা পূরণ না করার জন্য। ড্রিবল মাল্টিমিডিয়া, গেমস এবং এমুলেটরগুলিতে কেন্দ্রীভূত এই ধরনের মধ্যে সীমাবদ্ধ ছিল না।

### ফ্রেশআরপিএমএস
নিজের ব্যবহারের জন্য ২০০০ সালে ম্যাথিয়াস সাউ তৈরি করেছিলেন।

## তথ্যসূত্র


## বহিঃসংযোগ

* প্রাতিষ্ঠানিক ওয়েবসাইট
* 

বিষয়শ্রেণী:ফেডোরা প্রকল্প
ফেডোরা ইউনিটি

**ফেডোরা ইউনিটি** একটি কমিউনিটি প্রকল্প যা ফেডোরা ব্যবহারকারীদের এবং অবদানকারীদের মানসম্পন্ন তথ্য সরবরাহ করে এমন উদ্দেশ্য নিয়ে বিস্তৃত এবং সংক্ষিপ্ত ওয়েবসাইট এবং সামগ্রী তৈরি করা হয়েছিল।

এই প্রকল্পের সমস্ত উপস্থাপন ওপেন পাবলিকেশন লাইসেন্সের (কোনও বিকল্প ছাড়াই) আওতায় আসে তবে এটি ফেডোরা ডকুমেন্টেশন প্রজেক্টে জমা দেওয়ার অনুমতি উল্লেখ করা হয়েছে এমন না হলে।

## রি-স্পিনসমূহ
ফেডোরা ইউনিটি প্রকল্প আই৩৮৬ এবং x৮৬_৬৪ আর্কিটেকচারের জন্য আইএসও ইমেজ তৈরি করেছিল যা স্লিপস্ট্রেমেড ইনস্টলেশন মিডিয়া সহ জিগডো ডাউনলোড হিসাবে উপলব্ধ ছিল। ১৯শে মার্চ, ২০১০ সালে ফেডোরা ইউনিটি ফেডোরা ১২ রি-স্পিন -২০১০০৩০৩ ইমেজ প্রকাশিত করেছিল। এই রি-স্পিন আইএসও আনুষ্ঠানিকভাবে প্রকাশিত ফেডোরা ১২ ইনস্টলেশন মিডিয়া ভিত্তিক ছিল এবং ৩ মার্চ, ২০১০ পর্যন্ত প্রকাশিত সমস্ত হালনাগাদ অন্তর্ভুক্ত করা ছিল। 

## তথ্যসূত্র
বিষয়শ্রেণী:ফেডোরা প্রকল্প


## বহিঃসংযোগ

* প্রাতিষ্ঠানিক ওয়েবসাইটের আর্কাইভ
*
পতিতাবৃত্তি

**পতিতাবৃত্তি** অর্থ প্রদানের বিনিময়ে যৌন ক্রিয়ায় লিপ্ত হওয়ার ব্যবসা বা অনুশীলন।   "**যৌন ক্রিয়াকলাপ**" এর সংজ্ঞা পরিবর্তিত হয়, তবে এটি প্রায়শই এমন ক্রিয়াকলাপ হিসাবে সংজ্ঞায়িত হয়, যা গ্রাহকের সাথে  শারীরিক যোগাযোগ (যেমন যৌন মিলন, অ-অনুপ্রবেশ যৌনক্রিয়া, মুখমৈথুন ইত্যাদি) প্রয়োজন হয়।  শারীরিক যোগাযোগের প্রয়োজনীয়তা রোগ স্থানান্তরের ঝুঁকিও তৈরি করে। **বেশ্যাবৃত্তিকে কখনও কখনও যৌন সেবা**, **বাণিজ্যিক যৌনতা** বা কথ্যভাষায়, **হুকিং** হিসাবে বর্ণনা করা হয়। কখনও কখনও এটিকে শ্রুতিমধুরভাবে ইংরাজীভাষী বিশ্বে "বিশ্বের প্রাচীনতম পেশা" হিসাবে অভিহিত করা হয়।   একজন ব্যক্তি যিনি এই পেশায় কাজ করেন তাকে **পতিতা** বা **বেশ্যা** বলে ডাকা হয়, যিনি এক ধরনের যৌন কর্মী।

পতিতাবৃত্তির বিভিন্ন রূপ রয়েছে এবং এর বৈধতা দেশে দেশে পরিবর্তিত হয় (কখনও কখনও একটি নির্দিষ্ট দেশের অঞ্চল থেকে অঞ্চলে ভিন্ন), একটি আইন জারিকৃত বা অজারিকৃত অপরাধ থেকে শুরু করে অনিয়ন্ত্রিত বা নিয়ন্ত্রিত পেশা পর্যন্ত। পর্নোগ্রাফি, স্ট্রিপিং এবং যৌন নৃত্যের মত এটিও যৌন শিল্পের একটি শাখা। পতিতালয় গুলি হলো বিশেষত পতিতাবৃত্তিতে নিবেদিত প্রতিষ্ঠান। এসকর্ট পতিতাবৃত্তিতে, এইকাজ খদ্দেরের বাসভবন বা হোটেল রুমে (আউট-কল হিসাবে পরিচিত) বা এসকর্টের বাসায় বা এসকর্টের মাধ্যমে অনুষ্ঠানের জন্য ভাড়া নেওয়া কোনও হোটেল কক্ষে (ইন-কল) সংঘটিত হতে পারে। আরেকটি রূপ হ'ল পথ পতিতাবৃত্তি।

সারা বিশ্বে প্রায় ৪২ মিলিয়ন পতিতা রয়েছে, বিশ্বজুড়ে সব বাসকারী (যদিও মধ্য এশিয়া, মধ্যপ্রাচ্য ও আফ্রিকার অধিকাংশ তথ্য পাওয়া যায় নি, বাকী গবেষণা দেশগুলির বৃহৎ অঞ্চলের মধ্যে শীর্ষ পতিতাবৃত্তির অঞ্চল হচ্ছে যৌন পর্যটক গন্তব্যস্থল)।  অনুমানিক বিশ্বব্যাপী পতিতাবৃত্তি থেকে উৎপাদিত বার্ষিক রাজস্ব উপার্জন প্রায় ১০০ বিলিয়ন ডলারেরও বেশি। 

বেশিরভাগ পতিতা নারী এবং পুরুষরা তাদের খদ্দের।

পতিতাবৃত্তি ও আইনের অবস্থান বিশ্বজুড়ে বিভিন্নভাবে পরিবর্তিত হয়, বিভিন্ন মতামতকে প্রতিফলিত করে। কিছু মতে পতিতাবৃত্তি এক ধরনের শোষণ বা নারীর প্রতি সহিংসতা,  এবং শিশুদের প্রতিও,  যা তাদের মানব পাচার জন্য শিকারে পরিণত হতে পরোক্ষভাবে সাহায্য করে।   পতিতাবৃত্তির কিছু সমালোচক হলেন "নর্ডিক মডেলের" সমর্থক, যেখানে যৌন বিক্রি আইনত অপরাধ নয়, কিন্তু যৌন ক্রয় অবৈধ। এই পদ্ধতিটি কানাডা, আইসল্যান্ড, আয়ারল্যান্ড,  উত্তর আয়ারল্যান্ড, নরওয়ে, ফ্রান্স এবং সুইডেনও গ্রহণ করেছে। অন্যরা যৌনকর্মকে বৈধ পেশা হিসাবে দেখেন, যার মাধ্যমে কোনও ব্যক্তি অর্থের বিনিময়ে যৌন ক্রিয়াকলাপ বা বিনিময় করে। অ্যামনেস্টি ইন্টারন্যাশনাল উল্লেখযোগ্য একটি দল যারা পতিতাবৃত্তি থেকে দণ্ড অপসারণের আহ্বান জানিয়েছিল। 

## ব্যুৎপত্তি ও পরিভাষা
## ইতিহাস

## অর্থনীতি
## আইন
## আর্থ-সামাজিক সমস্যা
## প্রকার
## অগ্রাধিকার
## মেডিকেল পরিস্থিতি

## আরো দেখুন

 
* যৌনপল্লি
* মাদকদ্রব্য ও পতিতাবৃত্তি
* সহানুভূতি ও পতিতা
* আন্তর্জাতিক আর নয় পতিতাবৃত্তি দিবস
* যৌনকর্মীদের বিরুদ্ধে সহিংসতা অবসানের আন্তর্জাতিক দিবস
* আন্তর্জাতিক বেশ্যা দিবস
* প্রানীদের মধ্যে পতিতাবৃত্তি
* দেশ অনুযায়ী পতিতাবৃত্তি পরিসংখ্যান
* বিনোদন ও চিত্তবিনোদন সমিতি
* স্যাঙ্কি-প্যাঙ্কি

## তথ্যসূত্র

## বহিঃসংযোগ

বিষয়শ্রেণী:যৌনশিল্প
বিষয়শ্রেণী:সংঘবদ্ধ অপরাধমূলক কার্যকলাপ
বিষয়শ্রেণী:পেশা
বিষয়শ্রেণী:অবৈধ জীবিকা
বিষয়শ্রেণী:মানব যৌনতা
বিষয়শ্রেণী:পতিতাবৃত্তি
বিষয়শ্রেণী:জাপানি ভাষার লেখা থাকা নিবন্ধ
রামগতি ন্যায়রত্ন

**রামগতি ন্যায়রত্ন ** (৪ জুলাই ১৮৩১ - ৯ অক্টোবর (২১ শে আষাঢ়) ১৮৯৪) ছিলেন ঈশ্বরচন্দ্র বিদ্যাসাগরের সমসাময়িক সংস্কৃত কলেজের ছাত্র ও অধ্যাপক। তিনি  বাংলা ভাষা ও  সাহিত্যের প্রথম পূর্ণাঙ্গ ইতিহাস - "বাঙ্গালা ভাষা ও বাঙ্গালা সাহিত্য-বিষয়ক প্রস্তাব" রচনা করেন। 

## জন্ম ও প্রারম্ভিক জীবন

রামগতি ন্যায়রত্ন'র জন্ম ১৮৩১ খ্রিস্টাব্দের ৪ঠা জুলাই (১২৩৮ বঙ্গাব্দের ২১ শে আষাঢ়)  ব্রিটিশ ভারতের হুগলি জেলার পাণ্ডুয়ার নিকটস্থ ইলছোবা গ্রামে। পিতার নাম হলধর চূড়ামণি। রামগতি দশ বৎসর বয়স পর্যন্ত পড়াশোনা করেন গ্রামের পাঠশালায়। ১৮৫৪ খ্রিস্টাব্দের জানুয়ারিতে ভর্তি হন কলকাতার সংস্কৃত কলেজে।  কলেজে অত্যন্ত মেধাবী ছাত্র ছিলেন তিনি। কলেজ নথিতে তার পদবী 'শর্মা' ও 'ব্যানার্জি' ব্যবহৃত হত। তিনি কলেজের জুনিয়র ও সিনিয়র সমস্ত পরীক্ষায় বৃত্তি লাভ করেন। শিক্ষান্তে ১৮৫৬ খ্রিস্টাব্দে তিনি *ন্যায়রত্ন* উপাধি পান।

## কর্মজীবন

সংস্কৃত কলেজে শিক্ষা লাভের পর প্রথমে ১৮৫৬ খ্রিস্টাব্দের ২৫ শে আগস্ট হুগলির নর্মাল স্কুলে শিক্ষকতা দিয়ে কর্মজীবন শুরু করেন। তারপর ১৮৬২ খ্রিস্টাব্দের ডিসেম্বর মাসে বর্ধমানের বর্তমানে পূর্ব বর্ধমান জেলার পাকুরডি গুরু ট্রেনিং স্কুলের প্রধান শিক্ষক হন। ১৮৬৫ খ্রিস্টাব্দের ১৩ ই ফেব্রুয়ারি বহরমপুর কলেজে সংস্কৃতের অধ্যাপক পদে যোগ দেন। শেষে ১৮৭৯ খ্রিস্টাব্দের ২ রা ফেব্রুয়ারি আবার হুগলির নর্মাল স্কুলে প্রধান শিক্ষক হন এবং ১৮৯১ খ্রিস্টাব্দে অবসর গ্রহণ করেন।  তিনি নিজগ্রামে বিদ্যালয়, চিকিৎসালয় ও ডাকঘর স্থাপন করেন।

## সাহিত্যকর্ম

রামগতি ন্যায়রত্নের ১৮৭২ খ্রিস্টাব্দে প্রকাশিত  "বাঙ্গালা ভাষা ও বাঙ্গালা সাহিত্য বিষয়ক প্রস্তাব" গ্রন্থটি অন্যতম কীর্তি। তার এই গ্রন্থটি বাংলা সাহিত্যের পূর্ণাঙ্গ ইতিহাস রচনার প্রথম প্রয়াস হিসাবে বিবেচিত হয়। তার রচিত অন্যান্য গ্রন্থ গুলি হল-

* *কলিকাতার প্রাচীন দুর্গ এবং অন্ধকূপ হত্যার ইতিহাস* (১৮৫৮)
* *বস্তুবিচার* (১৮৫৯)
* *বাঙ্গালার ইতিহাস*  (১৮৫৯)
* *বাঙ্গালা ব্যাকরণ* ( ১৮৬৪)
* *ভারতবর্ষের সংক্ষিপ্ত ইতিহাস* (১৮৬৫)
* *ঋজু ব্যাখ্যা* (১৮৬৬)
* *শিশু পাঠ* (১৮৬৮)
* *দয়মন্তী* (১৮৬৯)
* *চণ্ডী* (১৮৭২)
* *গোষ্ঠীকথা* (১৮৭৭)
* *কুপিতকৌশিক নাটক* (১৮৭৮)
* *নীতিপথ* (১৮৮১)
* *রামচরিত* (১৮৮৩)
* *রোমাবতী* (১৮৬২)
* *ইলছোবা* (১৮৮৮)
শেষোক্ত গ্রন্থদুটি তার মৌলিক আখ্যায়িকা গ্রন্থ। 
## জীবনাবসান
রামগতি ন্যায়রত্ন ১৮৯৪ খ্রিস্টাব্দের ৯ ই অক্টোবর তার চুঁচুড়া'র বাড়িতে পরলোক গমন করেন।

## তথ্যসূত্র

বিষয়শ্রেণী:১৮৩১-এ জন্ম
বিষয়শ্রেণী:১৮৯৪-এ মৃত্যু
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:সংস্কৃত কলেজের প্রাক্তন শিক্ষার্থী
হাসি খুশি ক্লাব

***হাসি খুশি ক্লাব***  হল   শঙ্খ বন্দ্যোপাধ্যায় পরিচালিত ২০০৯ সালের  একটি বাংলা কৌতুক চলচ্চিত্র। ছবিটির সংগীত পরিচালনা করেছেন শঙ্খ বন্দ্যোপাধ্যায়। 

## শ্রেষ্ঠাংশে

* জিৎ (অভিনেতা) অনিকেতের চরিত্রে 
*  বর্ষা প্রিয়দর্শিনী হিয়া হিসেবে
* বিশ্বজিৎ চক্রবর্তী  মামা দা হিসাবে 
*   পাপিয়া অধিকারী রঞ্জনা বৌদি হিসেবে
*   বীরেশ্বর মুখোপাধ্যায়
*   বিশ্বনাথ বসু কবি হিসেবে
*  মিমি দত্ত রিয়া হিসেবে

## তথ্যসূত্র

## বহিঃসংযোগ

*   
* গোমলোতে হাসি খুশি ক্লাব 

বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
সৈয়দ হুমায়ুন আখতার

**সৈয়দ হুমায়ুন আখতার** (জন্ম: ২৬ ফেব্রুয়ারি ১৯৫৫) একজন বাংলাদেশী ভূতত্ত্ববিদ। তিনি ঢাকা বিশ্ববিদ্যালয়ের (ঢাবি) ভূতত্ত্ব বিভাগের অবসরপ্রাপ্ত অধ্যাপক এবং বাংলাদেশ উন্মুক্ত বিশ্ববিদ্যালয়ের (বাউবি) সাবেক উপাচার্য।

## প্রাথমিক জীবন
হুমায়ুন আখতার ১৯৫৫ সালের ২৬ ফেব্রুয়ারি কুষ্টিয়ায় জন্মগ্রহণ করেন। তার পিতার নাম সৈয়দ আবু আখতার ফজলে রব ও মাতার নাম শাহানা খাতুন। তার চিকিৎসক পিতা বাংলাদেশ মেডিক্যাল এসোসিয়েশন, কুষ্টিয়া-এর সভাপতি এবং বাংলাদেশের স্বাধীনতা যুদ্ধের স্থানীয় সংগঠক ছিলেন।

## শিক্ষা
হুমায়ুন আখতার ১৯৭০ সালে মোহিনী মোহন বিদ্যাপীঠ থেকে এসএসসি, ১৯৭২ সালে কুষ্টিয়া সরকারি কলেজ থেকে এইচএসসি পাশ করেন। ঢাকা বিশ্ববিদ্যালয়ের ভূতত্ত্ব বিভাগ থেকে ১৯৭৫ সালে বিএসসি এবং ১৯৭৬ সালে এমএসসি ডিগ্রি লাভ করেন। তিনি ১৯৮৬ সালে ইন্ডিয়ান ইনস্টিটিউট অফ টেকনোলজি, খড়গপুর থেকে পিএইচডি ডিগ্রি অর্জন করেন।

## কর্মজীবন
আখতার পেট্রোবাংলার সহকারী জিওলজিস্ট ও জাতীয় জাদুঘরের গবেষণা কর্মকর্তা ছিলেন। তিনি ১৯৮৭ সালে ঢাকা বিশ্ববিদ্যালয়ের ভূতত্ত্ব বিভাগে শিক্ষকতা শুরু করেন। ২০০২ সালে তিনি একই বিভাগের অধ্যাপক হন। কর্মজীবনে তিনি ঢাবির সিনেট সদস্য, ড. মুহম্মদ শহীদুলাহ্ হলের প্রভোস্ট, ভূতত্ত্ব বিভাগের ডেলটা স্টাডি সেন্টারের পরিচালক ও বিভাগীয় প্রধানসহ বিভিন্ন গুরুত্বপূর্ণ পদে দায়িত্ব পালন করেন। তিনি ২০২১ থেকে ২০২৪ সাল পর্যন্ত বাংলাদেশ উন্মুক্ত বিশ্ববিদ্যালয়ের উপাচার্য হিসেবে দায়িত্ব পালন করেন।

## ভূতাত্ত্বিক গবেষণা ও স্থাপনা
হুমায়ুন আখতার ভূতত্ত্ববিদ হিসেবে দেশ ও বিদেশে সুপরিচিত। তিনি নিউইয়র্ক শহরে অবস্থিত কলাম্বিয়া বিশ্ববিদ্যালয়ের ল্যামন্ট-ডোহার্টি আর্থ অবজারভেটরিতে গবেষণায় দীর্ঘদিন সম্পৃক্ত ছিলেন। পাশাপাশি তিনি জার্মানি, ইংল্যান্ড, সিঙ্গাপুর ও ভারতে ভূতত্ত্ব গবেষণায় সংযুক্ত থেকেছেন।

অতিথি বিজ্ঞানী হিসেবে তিনি ২০০৩ সালে ল্যামন্ট-ডোহার্টি আর্থ অবজারভেটরির সাথে সংযুক্ত হন। তিনি *বাংলা পিয়ার* (এনএসএ পিয়ার প্রজেক্ট) গবেষণা দলে হিমালয়ান ও বার্মিজ ডিফরমেশন ফ্রন্টে গবেষক হিসেবে কাজ করেছেন।

আখতার ঢাকা বিশ্ববিদ্যালয়ের আর্থ অবজারভেটরি ও ছয়টি স্থায়ী সিসমিক স্টেশন প্রতিষ্ঠা করেছেন। এর পাশাপাশি তিনি ৩০টি জিওডেটিক জিপিএস স্টেশন সিস্টেম এবং ২৭টি পোর্টেবল সিসমোগ্রাফের প্রতিষ্ঠাতা। তিনি দেশে সিডিমেন্ট সেমপল রিপোজিটরি এবং ডাটা ব্যাংক প্রতিষ্ঠা করেছেন।

## প্রকাশনা
হুমায়ুন আখতার অর্ধশতাধিক গবেষণাপত্র জাতীয় ও আন্তর্জাতিক জিও সায়েন্স জার্নালে প্রকাশ করেছেন। এছাড়া তিনি ভূতত্ত্ব বিষয়ক বহু জাতীয়-আন্তর্জাতিক সেমিনার ও কর্মশালায় অংশগ্রহণ, পরিচালনা ও প্রবন্ধ উপস্থাপন করেছেন।

## সদস্যপদ
আখতার বাংলাদেশ জিওলজিক্যাল সোসাইটি, বাংলাদেশ এসোসিয়েশন ফর দি এডভান্সমেন্ট অব সায়েন্স, বাংলাদেশ সোসাইটি অব জিও ইনফরমেটিকস, ইনকর্পোরেটেড রিসার্চ ইনস্টিটিউশনস ফর সিসমোলজিসহ বিভিন্ন গবেষণা প্রতিষ্ঠান ও পেশাজীবী সংগঠনের সাথে সংযুক্ত।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:কুষ্টিয়ার শিক্ষায়তনিক
বিষয়শ্রেণী:বাংলাদেশী ভূতত্ত্ববিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ উন্মুক্ত বিশ্ববিদ্যালয়ের উপাচার্য
বিষয়শ্রেণী:জীবিত ব্যক্তি
বিষয়শ্রেণী:আইআইটি খড়গপুরের প্রাক্তন শিক্ষার্থী
রূপরাম চক্রবর্তী

**রূপরাম চক্রবর্তী** মধ্যযুগের বাংলা সাহিত্যের একজন উল্লেখযোগ্য বাঙালি কবি। তাঁকে মধ্যযুগীয় বাংলা সাহিত্যের ঐতিহ্যবাহী ধর্মমঙ্গল কাব্য শাখার একজন অন্যতম প্রধান রচয়িতা হিসেবে অভিহিত করা হয়। তিনি আনুমানিক ১৬৫০ খ্রিস্টাব্দে অনাদিমঙ্গল কাব্য রচনা করেন। তাঁকে ধর্মমঙ্গল কাব্যের প্রথম রচয়িতা বলে মনে করা হয়, তাঁর পরবর্তী ধর্মমঙ্গল রচয়িতারা তাঁকে *আদি রূপরাম* বলে চিহ্নিত করেছেন।

## জীবনী
রূপরাম চক্রবর্তী বর্ধমান জেলার (বর্তমানে *[[পূর্ব বর্ধমান জেলা]]*) দক্ষিণ প্রান্তে রায়না থানার অন্তর্গত গ্রাম কাইতি-শ্রীরামপুরে পৈতৃক ভিটায় জন্মগ্রহণ করেন। কবি রূপরামের পিতার নাম শ্রীরাম চক্রবর্তী এবং মাতার নাম দৈমন্তী দেবী (অথবা, দয়মন্তী বা দময়ন্তী বা দয়াবন্তী)। পিতা শ্রীরাম চক্রবর্তী খ্যাতিমান সংস্কৃত পণ্ডিত ছিলেন, তাঁর টোলে শতাধিক ছাত্র অধ্যয়ন করতো। পিতা শ্রীরামের মৃত্যুর পর রূপরামের জ্যেষ্ঠভ্রাতা রত্নেশ্বরের সঙ্গে তাঁর মনোমালিন্য হলে রূপরাম পার্শ্ববর্তী আড়ুই গ্রামের পণ্ডিত রঘুরাম ভট্টাচার্যের টোলে উপস্থিত হন। সেখানে কিছুদিন অধ্যয়ন করার পর রূপরামের তর্কপরায়ণতায় অতিষ্ঠ হওয়ায় গুরুশিষ্যের মধ্যে ব্যবধান সৃষ্টি হয়। রূপরামকে অন্যত্র পড়তে জেতে বললে রূপরাম নবদ্বীপের উদ্দেশ্যে গমন করেন। কিন্তু কিছুদূর যেতেই তাঁর মায়ের কথা মনে পরলে তিনি বাড়িমুখে অগ্রসর হন। ফেরার পথে পলাশনের কাছে তিনি দিকভ্রষ্ট হলে ধর্মঠাকুর ব্রাহ্মণ বেশে তাঁর সামনে উপস্থিত হয়ে তাঁকে সান্ত্বনা দেন এবং ধর্মমঙ্গল রচনার আদেশ দেন। ধর্মঠাকুর অন্তর্হিত হলে রূপরাম দেখে দুটি বাঘ তার দিকে চেয়ে লেজ নাড়ছে। রূপরাম ভয় পেয়ে সোজা বাড়ির দিকে দৌড় দেয়। ঘরে ধুকতেই দাদা রত্নেশ্বরের মুখোমুখি হলে দাদার কাছে অপমানিত হয়ে মাকে না দেখেই আবার গৃহ ত্যাগ করে। এরপর ধর্মঠাকুরের ছলনা ও দীর্ঘ কষ্টভোগের পর কবি গোপভূমের রাজা গণেশের সভায় উপস্থিত হয় এবং রাজার পৃষ্ঠপোষকতায় ধর্মমঙ্গল কাব্য রচনায় ব্রতী হন। কাব্যরচনা সম্পন্ন হলে রাজা গণেশ ধর্মীয় রীতিনীতির গানের পরিবেশনের জন্য সমস্ত ব্যবস্থা করেছিলেন। তৎকালীন সময়ে ধর্মঠাকুরের উপাসনার অপরাধে ব্রাহ্মণ সমাজ দ্বারা তাঁকে সমাজে পতিত হতে হয়েছিল।

## কাব্য বৈশিষ্ট্য
কবি রূপরামের ধর্মমঙ্গলের প্রকাশভঙ্গীর সরলতা ও সরসতা একটি অন্যতম বৈশিষ্ট্য। রূপরাম ধর্মমঙ্গল কাব্য রচনার পূর্বের তাঁর দুঃখময় কাহিনিকে কাব্যরসের বন্ধনে ফুটিয়ে তুলেছিলেন। কাব্য রচনার ক্ষেত্রে যেখানে মানুষের প্রসঙ্গ এসেছে, সেখানে তিনি তার জীবন্ত আলেখ্য অঙ্কন করতে সার্থক হন। মঙ্গলকাব্যের ধারায় সকল কথার শেষে দেবতার মাহাত্মকীর্তন গাওয়া হলেও তিনি দেবমহিমা ফুটিয়ে তোলার পাশাপাশি তৎসময়ের মানুষের জীবনযাত্রাকেও তুলে ধরতে সচেষ্ট হন। ঘনরাম চক্রবর্তীর ধর্মমঙ্গলের পাশাপাশি কবি রূপরাম রচিত ধর্মমঙ্গল কাব্যও বঙ্গ অঞ্চলে অভূতপূর্ব জনপ্রিয়তা অর্জন করে।

## তথ্যসূত্র

বিষয়শ্রেণী:১৭শ শতাব্দীর বাঙালি কবি
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:বাংলা সাহিত্যের ইতিহাস
বিষয়শ্রেণী:মধ্যযুগের বাংলা কবি
বিষয়শ্রেণী:ধর্মমঙ্গল কাব্যের কবি
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার লেখক
বিষয়শ্রেণী:পশ্চিমবঙ্গের কবি
দিবালোক

[thumb|upright=1.2|মানচিত্রটিতে ২রা এপ্রিলে [সর্বজনীন সমন্বিত সময়|ইউটিসি *১৩:০০* ঘটিকায় দিবালোক দ্বারা পৃথিবী পৃষ্ঠের আলোকিত অংশকে দেখানো হয়েছে।]]

দিবস ঘটিকায় সূর্যের যাবতীয় প্রত্যক্ষ এবং অপ্রত্যক্ষ আলো বা রোদের সমাহারই **দিবালোক** বা **দিনের আলো**। সরাসরি সূর্যালোক এবং বায়ুমণ্ডল দ্বারা বিক্ষেপণের ফলে ছড়িয়ে পড়া আকাশের বিকিরণ দিবালোকের অন্তর্ভুক্ত। সেই সাথে পৃথিবী এবং পৃথিবীর পৃষ্ঠস্থ মাটি ও ভবনের ন্যায় বস্তু দ্বারা প্রতিফলিত সূর্যালোক ও উল্লেখিত বিকিরণকেও  সচরাচর দিবালোকের অন্তর্ভুক্ত করা হয়। মহাকাশীয় বস্তু যেমন গ্রহ-নক্ষত্র দ্বারা বিক্ষিপ্ত বা প্রতিফলিত সূর্যালোককে সাধারণত দিবালোক হিসেবে ধরা হয় না। একইভাবে, চাঁদের আলো সূর্যের প্রতিফলিত আলো হলেও তা অপ্রত্যক্ষভাবে পৃথিবীতে আসায় একেও দিবালোকের বহির্ভূত রাখা হয়। দিবস ঘটিকা হল একটি সৌরদিনের সেই পর্যায়টুকু যখন দিনের আলো দৃষ্টিগোচর হয় অর্থাৎ একটি সৌরদিনের যে পর্যায়টিতে সূর্য থেকে সরাসরি আলো পাওয়া যায় ঐ সময়টিই দিবস ঘটিকা। পৃথিবী ঘূর্ণের ফলে দিবালোক ঘটে এবং পৃথিবীর যে অংশেই সূর্য তার দীপ্তি ছড়ায় সেখানেই দিবালোক ঘটে বিবেচনা করা হয়।

## সংজ্ঞা
পৃথিবীর কয়েক ডিগ্রি নির্দিষ্ট অবস্থানে দিগন্তের উপর সূর্য থাকলেই ঐ অঞ্চলগুলোতে দিনের আলো উপস্থিত থাকবে। প্রকৃতপক্ষে যেকোন মুহূর্তে পৃথিবীর *৫০%* এর চেয়ে সামান্য বেশি অংশ জুড়ে দিবালোক পাওয়া যায়। যাইহোক, দিনের আলোর দীপনের পরিমাণ দুপুর বেলা সরাসরি রোদের ক্ষেত্রে *১২০,০০০* লাক্স শুরু করে ঘন ঝোড়ো মেঘ বা দিগন্তে সূর্যের অবস্থানের ক্ষেত্রে *৫* লাক্সের মধ্যে ওঠা-নামা করতে পারে। এমনকি খুবই দুর্লভ কিছুক্ষেত্রে দীপন *১* লাক্সের নিচেও নামতে পারে। দুপুরের রোদের কারণে চোখের প্রদাহ হতে পারে এবং শেষোক্ত দুটি ক্ষেত্র দূরবর্তী সড়ক বাতির ছায়াকে দৃষ্টিগ্রাহ্য করতে পারে। ধোঁয়া, ধূলো ও আগ্নেয়গিরির ছাইয়ের ন্যায় বায়ুমণ্ডলীয় বস্তুকণার খুবই উচু মাত্রা এবং সূর্যগ্রহণের মত অস্বাভাবিক পরিস্থিতিতে দিনের বেলাতেও ঘন অন্ধকার হতে পারে।

## ক্ষেত্রভেদে দিবালোকের তীব্রতা

তু্লনাস্বরূপ রাতের বেলা বিভিন্ন আলোর তীব্রতা:

## তথ্যসূত্র

বিষয়শ্রেণী:আলো
বিষয়শ্রেণী:দিনের অংশ
বিষয়শ্রেণী:দৃশ্যমানতা
লিন পিয়াও

**লিন পিয়াও** (৫ ডিসেম্বর, ১৯০৭ – ১৩ সেপ্টেম্বর, ১৯৭১) তিনি ছিলেন চীনা কমিউনিস্ট সামরিক নেতা। লিন পিপলস লিবারেশন আর্মির চীনা গৃহযুদ্ধ একজন জেনারেল ছিলেন।

যুদ্ধের পরে, লিন মাও সে তুং এর ব্যক্তিত্ব সংস্কৃতি তৈরিতে মূল ভূমিকা পালন করেছিলেন। তিনি *[[সভাপতি মাও সে-তুঙের উদ্ধৃতি]]* এর ভূমিকা লিখেছিলেন। নবম পার্টির কংগ্রেসে মাও-এর উত্তরসূরি হিসাবে নামকরণের মাধ্যমে লিনকে মাওয়ের সেবার জন্য পুরস্কৃত করা হয়েছিল, ১৯৬৬। এটি তিনি একাত্তরের মৃত্যুর আগ পর্যন্ত রয়ে গেলেন।

১৯৭১ সালের সেপ্টেম্বরে লিন মারা যান বিমান যখন মঙ্গোলিয়া তে বিধ্বস্ত হয়েছিল। ব্যর্থ সামরিক অভ্যুত্থান বলে মনে হওয়ার পরে তিনি তার ছেলের সাথে চীন থেকে পালিয়ে যাওয়ার চেষ্টা করছিলেন। লিন বিয়াওর মৃত্যুর পরে তাকে চীনের কমিউনিস্ট পার্টি দ্বারা বিশ্বাসঘাতক হিসাবে চিহ্নিত করা হয়েছিল। তিনি, জিয়াং কিংয়ের (মাওয়ের আগত স্ত্রী) এবং সাংহাই র‌্যাডিক্যালসকে এখনও সাংস্কৃতিক বিপ্লব এর বাড়াবাড়ির জন্য সরকারীভাবে দোষারোপ করা হয়েছে।

[থাম্ব|বাম|[মোহাম্মদ মুর্তজা অনূদিত *গণযুদ্ধের বিজয় দীর্ঘজীবী হউক* গ্রন্থের প্রচ্ছদ]]
## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:চীনা রাজনীতিবিদ
বিষয়শ্রেণী:চীনা মার্ক্সবাদী
বিষয়শ্রেণী:সংশোধনবাদ বিরোধী
বিষয়শ্রেণী:চীনা বিপ্লবী
বিষয়শ্রেণী:চীনের কমিউনিস্ট পার্টির ৭ম পলিটব্যুরোর সদস্য
বিষয়শ্রেণী:স্তালিনবাদ
বিষয়শ্রেণী:চীনা গৃহযুদ্ধের ব্যক্তি
বিষয়শ্রেণী:সাংস্কৃতিক বিপ্লবের ব্যক্তি
বিষয়শ্রেণী:গণপ্রজাতন্ত্রী চীনের উপপ্রধানমন্ত্রী
কালীশংকর

***কালীশংকর***  হলো  ২০০৭  সালের একটি ভারতীয় বাংলা ভাষার চলচ্চিত্র। এতে প্রসেনজিৎ চট্টোপাধ্যায়, অনু চৌধুরী, অনুভব মোহান্তি, যীশু সেনগুপ্ত, আশিষ বিদ্যার্থী, স্বস্তিকা মুখোপাধ্যায়  এবং ভিক্টর বন্দ্যোপাধ্যায় অভিনয় করেছেন। 

## কাহিনী

কালী,শংকর এবং তিথি হল পশ্চিমবঙ্গের এক গ্রামে স্থানীয় কৃষ্ণ মন্দিরের ভারপ্রাপ্ত পুরোহিতের তিন মাতৃহীন সন্তান । স্থানীয় বিধায়ক দেবু সোরেনের লোকেরা তাদের বাবাকে হত্যা করে। কারণ তিনি সোরেনের ইশারায় সংঘটিত একটি হত্যার বিরুদ্ধে আদালতে সাক্ষ্য দিতে চেয়েছিলেন। বিচারক রায় দেওয়ার পরে আদালতের কক্ষ থেকে বেরিয়ে যাওয়ার সময় বড় ভাই কালী দুর্নীতিবাজ আইনজীবীকে হত্যা করে।ফলে কালী দশ বছরের জন্য কারাগারে যায়।শংকর এক দুর্ঘটনার শিকার  হয় এবং স্থানীয় এক মুসলিম ফকিরের দ্বারা লালিত পালিত হয়। তবে দুর্ঘটনার কারণে তার স্মৃতিশক্তি হারিয়ে যায় এবং বড় হয়ে গুন্ডা হয়। তিথি বড় হয় দেবু সোরেনের  এক রক্ষিতার কাছে। ছোট মেয়ে তিথিকে  দেবুর  রক্ষিতা  রাস্তায়  পেয়েছিল। সে বড় হয়ে মাতাল  মেয়ে হয়ে উঠে।

দীর্ঘ দশ বছর পর কালী মুক্তি পায়। সে মন্দিরের কাছে ফিরে আসে তার দাদুর সাথে দেখা করতে। যিনি কালির বাবা মারা যাওয়ার সময় দূরে ছিলেন। মন্দিরের পুরোহিত দাদু নাতিকে তার বাবার মৃত্যুর প্রতিশোধ নিতে উত্সাহিত করেন। কালী, শংকর এবং তিথি এক হয়। তারা  একের পর এক অপরাধীদের হত্যা করে যারা তাদের পিতাকে হত্যা করেছিল  বৈদ্যুতিক শক দিয়ে ।তারা তাদের সেভাবেই মারে। এই দুই যুবক ঘরে  ফিরে আসে ।  মন্দিরের কাছে  তারা এক বিশাল সুখী পরিবার নিয়ে বসবাস করতে শুরু করে। তাদের দুই প্রেমিকার সাথে।অন্যদিকে তিথি সুদর্শন যুবক পুলিশ কর্মকর্তা বিক্রমের সাথে গাঁটছড়া বাঁধার প্রত্যাশায় থাকে।

## শ্রেষ্ঠাংশে

* কালী চরিত্রে  প্রসেনজিৎ চট্টোপাধ্যায় 
* কালীর ছোট ভাই  শংকর  চরিত্রে  অনুভব মোহান্তি
* একজন দুর্নীতিবাজ রাজনীতিবিদ এমপি দেবু সোরেন হিসাবে আশীষ বিদ্যার্থী
* অনু চৌধুরী কালীর প্রেমিকা শ্রেয়ার চরিত্রে 
* স্বস্তিকা মুখোপাধ্যায়  শংকরের প্রেমিকা ঝিমলি চরিত্রে 
* এসপি বিক্রমের চরিত্রে  যীশু সেনগুপ্ত
* কালী ও শঙ্করের দাদা হিসাবে ভিক্টর বন্দ্যোপাধ্যায় 
* তিথি চরিত্রে  সাগরিকা
*  লাবণী সরকার  মায়া চরিত্রে(অতিথি উপস্থিতি)
* গীতু হোটেলওয়ালা চরিত্রে রজতাভ দত্ত
* বালা ব্রহ্মচারী চরিত্রে বিশ্বনাথ বসু
* পুলিশ কমিশনার হিসাবে কৌশিক বন্দ্যোপাধ্যায়
* কালী ও শঙ্করের বাবা  পুরোহিত বেণী মাধব হিসেবে শঙ্কর চক্রবর্তী
* সুমিত গাঙ্গুলি দেবু সোরেনের লোক হিসেবে
* আইনজীবী জয়ন্ত দাস  হিসেবে দেবেশ রায় চৌধুরী
### সঙ্গীত
* "দে দারু "
* "ঝিল ঝিল"
* "আল্লাহ মেঘ দে "
* "গা ছম ছম রাত"

## তথ্যসূত্র
 

## বহিঃসংযোগ

* www.upperstall.com পূর্বরূপ 
* buzz18.in.com পূর্বরূপ 
* 

বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:ওড়িয়া ভাষার চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
আব্দুর রহমান আনওয়ারী

**আব্দুর রহমান আনওয়ারী** বাংলাদেশী লেখক, অধ্যাপক, গবেষক ও শিক্ষাবিদ ও ইসলামী ব্যক্তিত্ব। তিনি ইসলামী বিশ্ববিদ্যালয়, বাংলাদেশের দাওয়াহ এন্ড ইসলামিক স্টাডিজ বিভাগের একজন অধ্যাপক। তিনি ইসলামের ইতিহাস, দাওয়াহ কার্যপদ্ধতি নিয়ে গুরুত্বপূর্ণ কিছু বই লিখেছেন। তার *ইসলামী দাওয়াহ:স্বরূপ ও প্রয়োগ* *ও* *ইসলামী দাওয়াতের পদ্ধতি ও আধুনিক প্রেক্ষাপট*  ও *পূর্ববর্তী নবী-রাসূলগণের দাওয়াত*  বই তিনটি ইসলামি আরবি বিশ্ববিদ্যালয় অধিভুক্ত সকল আলিয়া মাদ্রাসায় পড়ানো হয়। এবং *তাফসীরুল কুরআন উৎপত্তি ও ক্রমবিকাশ,* *ইসলামী দাওয়াহ:স্বরূপ ও প্রয়োগ, ইসলামী দাওয়াতের পদ্ধতি ও আধুনিক প্রেক্ষাপট* বই তিনটি জাতীয় বিশ্ববিদ্যালয় অধিভুক্ত সকল অনার্স কলেজে পড়ানো হয়।

## কর্মজীবন
আব্দুর রহমান আনওয়ারী ইসলামী বিশ্ববিদ্যালয়, বাংলাদেশের দাওয়াহ এন্ড ইসলামিক স্টাডিজ বিভাগের শিক্ষার্থী ছিলেন। এখানে পড়াশোনা শেষে, এই বিশ্ববিদ্যালয়ে প্রভাষক পদে যোগদান করেন, এরপরে ক্রমান্বয়ে ইসলামী বিশ্ববিদ্যালয়, বাংলাদেশের অধ্যাপক পদে উন্নীত হন। এছাড়াও তিনি একই বিশ্ববিদ্যালয়ের দা’ওয়াহ এন্ড ইসলামিক স্টাডিজ বিভাগের সভাপতি ধর্মতত্ত্ব ও ইসলামি শিক্ষা অনুষদের ডিনের দায়িত্ব পালন করেন।

তিনি বাংলাপিডিয়ার একজন লেখক ছিলেন।

## গ্রন্থসমূহ
আব্দুর রহমান আনওয়ারী ইসলামের সমসাময়িক বিষয় নিয়ে ৫টি বই লিখেছেন।

**প্রণীত গ্রন্থঃ**

* *ইসলামী দাওয়াতের পদ্ধতি ও আধুনিক প্রেক্ষাপট (২০০৩)* *984-8203-37-7 প্রকাশক: [[বাংলাদেশ ইন্সটিটিউট অব ইসলামিক থট]]*
* *তাফসীরুল কুরআন উৎপত্তি ও ক্রমবিকাশ (২০০২), [[আন্তর্জাতিক মান পুস্তক সংখ্যা|আইএসবিএন]] ৯৮-৪০৬-০৬-৬৪, প্রকাশক: [[ইসলামিক ফাউন্ডেশন বাংলাদেশ]]*
* *মহানবী (স)-এর দাওয়াত পর্যাক্রমিক কৌশল ও মাধ্যম (২য় প্রিন্ট ২০১৭), [[আন্তর্জাতিক মান পুস্তক সংখ্যা|আইএসবিএন]] *
* *পূর্ববর্তী নবী-রাসূলগণের দাওয়াত (২০১৯) [[আন্তর্জাতিক মান পুস্তক সংখ্যা|আইএসবিএন]] *
* *ইসলামী দা’ওয়াহ: স্বরূপ ও প্রয়োগ, প্রকাশক: [[বাংলাদেশ বিশ্ববিদ্যালয় মঞ্জুরী কমিশন]]*
* *জ্ঞান ইসলামীকরণঃ স্বরূপ ও প্রয়োগ (২০০৭) [[আন্তর্জাতিক মান পুস্তক সংখ্যা|আইএসবিএন]] ৯৮৪-৭০১-০৩০০-১৯-১, প্রকাশক: [[বাংলাদেশ ইন্সটিটিউট অব ইসলামিক থট]]*
* *বাংলাদেশে তুলনামূলক ধর্মতত্ত্ব চর্চার স্বরূপ ও বিকাশধারা (২০১৪), [[আন্তর্জাতিক মান পুস্তক সংখ্যা|আইএসবিএন]] ৯৭৮-৯৮৪-৯১০৬-০২-২*
* *মানহাজুদ দাওয়াহ ওয়াদ দুআত ফিল কুরআনিল কারিম*
**অনুবাদ গ্রন্থঃ**

* *আল কুরআন ও মহাবিশ্ব <small>(সমন্বিত ধারায় অধ্যয়ন)</small> (২০১৪) [[আন্তর্জাতিক মান পুস্তক সংখ্যা|আইএসবিএন]] , প্রকাশক: [[বাংলাদেশ ইন্সটিটিউট অব ইসলামিক থট]] ,মূল লেখক: তাহা জাবির আল আলওয়ানী*

## আরও দেখুন

* খোন্দকার আব্দুল্লাহ জাহাঙ্গীর
* রাশিদ আসকারী
* মো শাহজাহান আলী

## তথ্যসূত্র

বিষয়শ্রেণী:বাংলাদেশী পাঠ্যপুস্তক লেখক
বিষয়শ্রেণী:বাংলাদেশী লেখক
বিষয়শ্রেণী:ইসলামি চিন্তাবিদ
বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক
বিষয়শ্রেণী:সুন্নি ইসলামের পণ্ডিত
সের্হি ক্রিভৎসভ

**সের্হি আন্দ্রিয়োভিচ ক্রিভৎসভ** (, ; জন্ম: ১৫ মার্চ ১৯৯১; **সের্হি ক্রিভৎসভ** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব শাখতার দোনেৎস্ক এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৬ সালে, ক্রিভৎসভ ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১১ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২৪ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, ক্রিভৎসভ এপর্যন্ত ২০টি শিরোপা জয়লাভ করেছেন, যার মধ্যে ১৯টি শাখতার দোনেৎস্কের হয়ে এবং ১টি ইউক্রেনের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
সের্হি আন্দ্রিয়োভিচ ক্রিভৎসভ ১৯৯১ সালের ১৫ই মার্চ তারিখে ইউক্রেনের জাপরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউক্রেনীয় ফুটবলার
বিষয়শ্রেণী:ফুটবল ক্লাব শাখতার দোনেৎস্কের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:মেজর লিগ সকারের খেলোয়াড়
বিষয়শ্রেণী:ইন্টার মায়ামি ফুটবল ক্লাবের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ইউক্রেনের অনূর্ধ্ব-২১ আন্তর্জাতিক ফুটবলার
মেঘা চৌধুরী

**মেঘা চৌধুরী** হলেন এক ভারতীয় অভিনেত্রী। যিনি বাংলা, তেলুগু এবং তামিল ভাষার ছবিতে কাজ করেছেন।

## প্রথম জীবন
তিনি কলকাতায় বেড়ে ওঠেন। আয়ুশ চৌধুরী নামে তার একটি ছোট ভাই রয়েছে। তিনি পানীহাটি সেন্ট জেভিয়ার ইনস্টিটিউশনে স্কুলের শিক্ষালাভ করেন।

## পেশা
মেঘা মডেলিং দিয়ে তার কেরিয়ার শুরু করেছিলেন ।তিনি জ্যাক বডি অয়েল  ব্র্যান্ডের ব্র্যান্ড অ্যাম্বাসেডর হিসাবেও কাজ করেছেন ।তিনি.২০১৭ সালের অক্টোবরে  তাদের একটি ম্যাগাজিনের বিজ্ঞাপনে হাজির হয়েছিলেন। তিনি একটি আইকনিক সঙ্গীত বাংলা  চ্যানেলে  একটি শোর উপস্থাপনা করেন । তিনি  *হাসিনা পার্কার* (২০১৭) এর সহকারী পরিচালক সিনেমায় কাজ শুরু করেন ।তার  বয়স যখন ষোল বছর তখন তিনি  *[[এম.এস. ধোনি: দ্য আনটোল্ড স্টোরি|এমএস ধোনি: দ্য আনটোল্ড স্টোরি]]* (২০১৬) এর কাস্টিং সহায়ক হিসাবে কাজ করতে গিয়েছিলেন।  তিনি ২০১৬  সালে বাংলা চলচ্চিত্রেে অমর প্রেম (২০১৬-এর চলচ্চিত্র)এর মাধ্যমে  আত্মপ্রকাশ করেছিলেন।  ২০১৮ সালে তিনি বালার বর্মায় অভিনয়  করেন। যা  *[[অর্জুন রেড্ডি|অর্জুন রেড্ডির]]* (২০১৭)  রিমেক।  তবে চলচ্চিত্রটি সমস্যার মুখোমুখি হয়েছিল । তাকে ছাড়াই এক নতুন অভিনেতা নিয়ে পুনরায়  এর শুট করা হয়  

তিনি  থ্রিলার *মার্শালের* মাধ্যমে তেলুগু সিনেমায় আত্মপ্রকাশ করেছিলেন। যেখানে তিনি একজন সাংবাদিকের চরিত্রে অভিনয় করেছিলেন।  তার অভিনয় সম্পর্কে একজন সমালোচক বলেছিলেন  "ডেবিউ অভিনেত্রী মেঘা চৌধুরী অভিনয় করার সুযোগ পাচ্ছেন না । তিনি  কেবল গ্ল্যামার কোটেন্টের জন্যই এতে রয়েছেন"।  একই বছর তিনি তেলুগু ছবি *ওড়ান্থা অনুকুন্তুনারু*  তে অভিনয় করেছিলেন ।এতে তিনি পাশের বাড়ির একটি মেয়ের চরিত্রে অভিনয় করেছিলেন।  কমপ্লিট হবার দুই বছর পরে *বর্মা* সমালোচকদের নেতিবাচক পর্যালোচনার জন্য ওভার-দ্য টপ (ওটিটি) প্ল্যাটফর্মগুলিতে ২০২০  সালে ৬ অক্টোবর মুক্তি পেয়েছিল।  ছবিতে তার ভূমিকার বিষয়ে *[[দ্য টাইমস অব ইন্ডিয়া|টাইমস অফ ইন্ডিয়ার]]* এম সুগানথ বলেছিলেন, "মেঘা চৌধুরীর কাস্ট করা ভুল হয়েছে । তার এবং ধ্রুবের মধ্যে রসায়ন শূন্য  "। 

## চলচ্চিত্রের তালিকা

## তথ্যসূত্র
 

## বহিঃসংযোগ
*
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:১৯৯৭-এ জন্ম
বিষয়শ্রেণী:পশ্চিমবঙ্গের অভিনেত্রী
মিসইয়ার

thumb|
**মিসইয়ার** (ইংরেজি: misyar, আরবি: نكاح المسيار‎, বাংলা অর্থ: রাহী বিয়ে, নামমাত্র বিয়ে) হচ্ছে একটি বিবাহ ব্যবস্হা যেটিতে আবদ্ধ যুগল  কিছু বৈবাহিক অধিকার যেমন একসাথে থাকার, স্ত্রীর আবাসন ও রক্ষণাবেক্ষণের অর্থ প্রদান (নাফাকা,আরবি: نَفَقَة‎) এবং স্বামীর গৃহ-যত্ন নেয়া, পরিবার দায়িত্ব পালন এবং গৃহে  প্রবেশের দায়িত্ব হতে বিরত থাকতে পারে। নাম মাত্র দেনমোহরে এ বিবাহ হয়ে থাকে। বেশীরভাগ মিসইয়ার বিবাহ কয়েক মাস অথবা কয়েক বছর স্থায়ী হয়।কিছু ইসলামী দেশগুলিতে ব্যবস্থাটি আইনী স্বীকৃতি প্রদানের জন্য প্রায়শই ব্যবহৃত হয় কারণ ঐ সব দেশে অস্থায়ী, চুক্তিবদ্ধ বিবাহ  ব্যভিচার হিসাবে বিবেচিত।

## বর্তমানকালে চর্চা
আল-আজহার মসজিদের শেখ, মুহাম্মদ সাইয়িদ তানতাবী এবং সুফি আলেম এবং ধর্মতত্ত্ববিদ ইউসুফ আল-কারা দাবী তাদের লেখায় এবং তাদের বক্তৃতায় উল্লেখ করেছেন যে মিসইয়ার বিবাহের কাঠামোতে স্বামী  অথবা  স্ত্রীকে গ্রহণকারী কয়েকজন পুরুষের একটি বড় অংশ পুরুষ যারা  বিবাহিত বা বিবাহিত, বিধবা বা প্রথাগত বিবাহের বয়স পেরিয়ে গেছে এমন মহিলারা। ২০১৪ সালে আরব নিউজ জানিয়েছিল যে সৌদি রাজ্যে "মিসইয়ার বিবাহ একটি ব্যাপক বাস্তবতায় পরিণত হয়েছিল"।

## বৈধতা
মিসইয়ার বিবাহ আইন মোতাবেক বিবাহের সাধারণ নিয়মের মধ্যে রয়েছে , কেবল শর্ত যে এটি শরিয়াহ বিবাহ চুক্তির সমস্ত প্রয়োজনীয়তা পূরণ করে।
যেমন:
* উভয়ের সম্মতি,
* একাধিক স্বাক্ষী,
*স্ত্রীকে দেয়া দেনমোহরানার পরিমাণে স্ত্রীর সন্তুষ্টি,
*নির্দিষ্ট সময় সম্পর্কে অনুপস্থিতি বা দায়িত্বে না থাকতে পারার চুক্তিতে সম্মতি,
*মুসলিম বিবাহ আইন অনুসারে   উভয় পক্ষ চুক্তিতে অন্তর্ভুক্ত থাকতে সম্মত হয় । 
তবে কিছু সুন্নি আলেম ও সংগঠন  মিসইয়ার বিবাহ  ধারণার সম্পূর্ণ বিরোধিতা করেছে। সৌদি ইসলামী আইনজীবী এবং সৌদি আরবের উলামার উচ্চ কাউন্সিলের সদস্যের দৃষ্টিভঙ্গিতে স্ত্রী যে কোনও সময় উপযুক্ত মনে হলে সাথে সাথে তার আর্থিক অধিকার ত্যাগ করতে পারবেন এবং স্বামীর যা প্রয়োজন তা পূরণ করতে পারবেন  তিনি তাকে তার বৈবাহিক অধিকার প্রদান করে  তার সাথে চিরস্থায়ী থাকতে পারেন এবং স্বামীও তার আর্থিক চাহিদা (নাফাকা) সরবরাহ করতে পারেন।যদিও  স্বামী তখন তা করতে পারে, অথবা  বিবাহবিচ্ছেদ করতে পারে। এই কারণগুলির জন্য, অধ্যাপক ইউসুফ আল-কারাডাভি বলেছেন  যে তিনি এই ধরনের বিবাহের প্রচার করেন না, যদিও তাকে স্বীকৃতি দিতে হচ্ছে যে এটি বৈধ, কারণ এটি বিবাহের স্বাভাবিক চুক্তির সমস্ত প্রয়োজনীয়তা পূরণ করে । তিনি আরো বলেছিলেন যে বিবাহ চুক্তির মধ্যে পরিত্যাগের ধারাটি অন্তর্ভুক্ত করা হবে না, তবে পক্ষগুলির মধ্যে একটি সাধারণ মৌখিক চুক্তির হতে হবে । তিনি লিখিত বা মৌখিক হোক না কেন মুসলমানরা তাদের প্রতিশ্রুতিবদ্ধ বলে ধরে রাখেন এই বিষয়টি তিনি উল্লেখ করেন।

## তথ্যসূত্র

বিষয়শ্রেণী:ইসলামে বিবাহ
বিষয়শ্রেণী:অস্থায়ী বিবাহ
বিষয়শ্রেণী:ইসলামি পরিভাষা
সৌরভ চক্রবর্তী

**সৌরভ চক্রবর্তী** একজন ভারতীয় অভিনেতা ও মডেল। তিনি মূলত বাংলা সিনেমায় অভিনয় করেন । এছাড়া তিনি তেলুগু, তামিল ,হিন্দি সিনেমাও হিন্দি ধারাবাহিকে ও অভিনয় করেছেন। তিনি গেম (২০১৪-এর চলচ্চিত্র),প্যান্থার - হিন্দুস্থান মেরি জান,লেফট রাইট লেফট (২০০৬), স্ক্রিপ্টেড (২০১৮),টোটাল দাদাগিরি (চলচ্চিত্র),বাঘ বন্দি খেলা ,শেষ থেকে শুরু ,অমর প্রেম (২০১৬-এর চলচ্চিত্র)‎,ধ্রুবা,গলি রাউডি, সাগপথাম,তাদাপ এর জন্য পরিচিত।

## ব্যক্তিগত জীবন
এক বাঙালি বরেন্দ্র ব্রাহ্মণ পরিবারে তার জন্ম। তিনি শুধুমাত্র তার অভিনয় করা বিভিন্ন ভূমিকার জন্যই নয় বরং সমস্ত প্রেমের সম্পর্কের জন্যও আলোচিত হয়েছেন । তিনি স্বীকার করেছেন যে শৈশবে তার ইংরেজি শিক্ষিকার প্রতি ক্রাশ ছিল। তার প্রথম চুম্বনটি তার প্রতিবেশীর সাথে হয়েছিল যখন তিনি পঞ্চম শ্রেণীতে ছিলেন। তার ইচ্ছে আছে সূর্য অস্ত যাওয়ার সময় তিনি তার বাগদত্তার সাথে একটি সমুদ্র সৈকতে যাবেন। যখন সূর্যের আলো কমলা দেখাবে এবং সে সময় তারা  সালসা নাচবেন। তার স্ত্রীকেও বুদ্ধিমান এবং দুঃসাহসিক হতে হবে।

## অভিনয় জীবন
তিনি বেশ কয়েকটি বিখ্যাত হিন্দি টিভি ধারাবাহিক এবং বিভিন্ন ভাষার কিছু চলচ্চিত্রেও উপস্থিত হয়েছেন। লেফট রাইট লেফট নামের একটি অত্যন্ত বিখ্যাত এবং অত্যন্ত লালিত যুব  হিন্দি ধারাবাহিকে ক্যাডেট পিটার বুবনিস-এর একটি বলিষ্ঠ ও মনোমুগ্ধকর ভূমিকায় অভিনয়ের মাধ্যমে তিনি অভিনয়ের ক্ষেত্রে আত্মপ্রকাশ করেন। এটি কঠোর প্রশিক্ষণের মধ্য দিয়ে যাওয়া সেনা কর্মীদের জীবনের উপর ভিত্তি করে তৈরি করা হয়েছিল। এটি চ্যানেল সনি সাব এ প্রচারিত হয়েছিল। ছোট বহুর মতো অন্যান্য প্রাইম টাইম ধারাবাহিকেও তাকে দেখা যায়। এটির দ্বিতীয় সিজনে দীর্ঘ সময়ের বিরতি দেখানো হয়। এতে প্রগতির ছেলের চরিত্রে অভিনয় করেন সৌরভ। যে একজন বিজনেস টাইকুন । তার চরিত্রটি খুব শক্তিশালী । যা ধারাবাহিকে নেতিবাচক আলোতে দেখানো হয়েছিল। এই চরিত্রটির নাম ছিল বিরাট । যে সঙ্গীতা কাপুরের স্বামী ছিল এতে। ইমাজিন টিভিতে প্রচারিত বিখ্যাত সিরিয়াল কিতনি মহব্বত হ্যায়-এর দ্বিতীয় সিজনেও সৌরভকে দেখা গিয়েছিল। এতে তিনি ধোঁধু নামে আরুশির প্রেমিক চরিত্রে অভিনয় করেন। পরিন্দে নামে আরেকটি  ধারাবাহিকেও দেখা গেছে তাকে। 

গেম (২০১৪-এর চলচ্চিত্র) ছিল তার প্রথম সিনেমা। তামিল সিনেমা সাগপথাম তেও তিনি অভিনয় করেন। যেটি সুরেন্দ্রন দ্বারা পরিচালিত হয়েছিল । এটি  ২০১৫ সালের ২ এপ্রিল মুক্তি পেয়েছিল।

## তথ্যসূত্র

## বহিঃসংযোগ
*
*
*
*

বিষয়শ্রেণী:পশ্চিমবঙ্গের অভিনেতা
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
সৌরভ চক্রবর্তী (অভিনেতা)

**সৌরভ চক্রবর্তী** (জন্ম: ১১ অক্টোবর, ১৯৮৮) একজন ভারতীয় অভিনেতা এবং পরিচালক। তার ট্রিকস্টার নামে একটি প্রোডাকশন হাউস আছে। যা থেকে তিনি  শব্দ জব্দ,ধানবাদ ব্লুজ,কার্টুন, জাপানি টয়,পাঁচফোড়ন,চরিত্রহীন ইত্যাদি ওয়েব সিরিজ তৈরি করেছেন।

এছাড়া তিনি কবিতাও লেখেন। তার কবিতার তিনটি বই আছে। মাঝে মাঝে কবিতা লিখে তিনি সোশাল মিডিয়ায় শেয়ার করেন।

## ব্যক্তিগত জীবন
২০১১ সালে সবিনয় নিবেদন ধারাবাহিক করতে গিয়ে মধুমিতার সাথে তার পরিচয় হয়।তারপর প্রেম হয়। ২০১৫ সালের ২৬ জুলাই তিনি মধুমিতা সরকারকে বিয়ে করেন ।এরপর তারা পূর্ব কলকাতার আনন্দপুরে ফ্ল্যাট কিনেন।  কিন্তু ২০১৯ সালে তারা আলাদা হয়ে যান। ২০১৯ সালের শুরুতে তার বাবা গত হয়েছেন। তার বাবার আদিনিবাস ছিল বাংলাদেশ। তিনি মার সাথে থাকেন।তার এক দিদি রয়েছে।যিনি গুরগাঁও এ স্বামীকে নিয়ে থাকেন।

## কাজ
* সবিনয় নিবেদন-২০১১ সালে সানন্দা টিভিতে প্রচারিত । এক মারোয়াড়ি মেয়ে এক বাঙালি ছেলেকে বিয়ে করার পরের পরিস্থিতি অবলম্বনে নির্মিত একটি ধারাবাহিক নাটক।
**[[বধূ কোন আলো লাগল চোখে]]*
**মেম  বউ *
*আজ আড়ি কাল ভাব
* *শব্দ জব্দ - ওয়েব সিরিজ ‘[[হৈচৈ]]’তে*
* *মার্ডার ইন দ্য হিলস *- ওয়েব সিরিজ ‘হৈচৈ’তে*
*  *পাঁচফোড়ন- ওয়েব সিরিজ ‘হৈচৈ’তে ''
*‘এপার ওপার’(চলচ্চিত্র)

## তথ্যসূত্র

## বহিঃসংযোগ
*
*

বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:কলকাতার অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
অর্জুন লাল জাঠ

**অর্জুন লাল** **জাঠ** (জন্ম ৭ই ফেব্রুয়ারি ১৯৯৭) একজন ভারতীয় পেশাদার রোয়ার। বর্তমানে তিনি ভারতীয় সেনাবাহিনীতে কর্মরত।। অর্জুনের জন্ম ১৯৯৭ সালের ৭ই ফেব্রুয়ারি রাজস্থানের চুরু জেলার নয়াবাস গ্রামে। ভারতীয় স্থলসেনাবাহিনীতে যোগ দেওয়ার পরেই তার রোয়িং-য়ের প্রতি আগ্রহ জন্মায়।

### ২০২০ গ্রীষ্মকালীন অলিম্পিক
জাপানের টোকিওর এশিয়া / ওশেনিয়া কন্টিনেন্টাল কোয়ালিফাইং রিগাট্টা ইভেন্টে দ্বিতীয় স্থান অর্জনের পরে এশিয়ান- ওশেনিয়া কোটার বরাদ্দ নিয়ে অর্জুন এবং অরবিন্দ ২০২০ টোকিও অলিম্পিকের জন্যে যোগ্যতা অর্জন করেন। তিনি পুরুষদের লাইটওয়েট ডাবল স্কালস ইভেন্টে ভারতের হয়ে প্রতিনিধিত্ব করবেন।

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজস্থানের ক্রীড়াবিদ
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়